பள்ளிக் குழந்தைகளுக்கு இப்போ தெல்லாம் ஒரே ஒரு தம்ளர் பால் அல்லது பூஸ்ட் மதியம் பிரெட் சாண்ட்விச் அல்லது நூடுல்ஸ், இரவு தோசையோ, இட்லியோ. இப்படி ஒப்பேற்றி விடுகிறோம். இதனால் சக்தி கிடைக்குமா குழந்தைக்கு? இயற்கையிலேயே நோய் எதிர்ப்பு சக்தி வேண்டாமா? சிறு சிறு மாற்றங்களே போதும். நமது பாரம்பரிய உணவான இட்லி, தோசை, அடை, இடியாப்பம், கொத்துமல்லி, தக்காளி, தேங்காய் சட்னியுடன் காலை டிப்பனாக கொடுங்கள். அரிசி, உளுந்து, பாசிப்பருப்பு, துவரம்பருப்பு ஆகிய பருப்பு வகை சேர்ந்த உணவுகளை ஆவியில் வேக வைத்ததினால் உடல் வளர்ச்சியை தூண்டும். பித்தம் தணிக்கும் கொத்துமல்லி, சி விட்டமின் கொண்ட தக்காளி, ஊட்டம் தரும் தேங்காய் என ஏதேனும் மாறி மாறி சேருவதால் இயற்கையிலேயே நோய் எதிர்ப்பு சக்தி உருவாகி விடும்.